OzLabs/hebrew-wiki-articles huggingface dataset:
נת'ניאל קליפטון

נת'ניאל "נאט" קליפטון (באנגלית: Nathaniel "Nat" Clifton; 13 באוקטובר 1922 – 31 באוגוסט 1990) היה כדורסלן אמריקאי, אשר שיחק בליגת ה-NBA בין העונות –. נודע כשחקן האפרו-אמריקאי הראשון שחתם על חוזה בקבוצה מליגת ה-NBA. בעונת נבחר להשתתף במשחק האולסטאר של ה-NBA כשחקן ניו יורק ניקס, ולאורך קריירת המשחק העמיד ממוצעים של 10.0 נקודות, 8.2 ריבאונדים ו-1.1 אסיסטים למשחק.

בשנת 2014 הוצג בהיכל התהילה של הכדורסל, כשחקן.

==נעורים ותחילת הקריירה==
קליפטון נולד בעיר ליטל רוק שבארקנסו, וגדל בשיקגו שבאילינוי. בשל חיבתו למשקאות מתוקים זכה לכינוי "סוויטווטר" (Sweetwater; "מים מתוקים"), אשר דבק בו לכל אורך קריירת המשחק. בשנת 1942 החל ללמוד באוניברסיטת זאוויר בלואיזיאנה, וכשנה לאחר מכן התגייס לצבא ארצות הברית, בו שירת במשך 3 שנים עד תום מלחמת העולם השנייה.

בשנת 1945 החל לשחק עבור ניו יורק רנסאנס – קבוצת ראווה המורכבת כולה מכדורסלנים אפרו-אמריקאים, אשר הופיעה ברחבי ארצות הברית. בין השנים 1947–1950 שיחק בהארלם גלובטרוטרס, ובמקביל השתתף בליגת הבייסבול לשחורים כשחקן קבוצת "שיקגו אמריקן ג'איינטס".

==ליגת ה-NBA==
בעונת חתם קליפטון על חוזה בקבוצת ניו יורק ניקס, ובכך הצטרף לצ'אק קופר וארל לויד כשלושת השחקנים האפרו-אמריקאים הראשונים בתולדות ליגת ה-NBA. בעוד קופר היה הראשון מבין השלושה אשר נבחר בדראפט ה-NBA (בחירה 14), ולויד היה הראשון שהשתתף בפועל במשחק NBA, קליפטון זכור כאפרו-אמריקאי הראשון שחתם על חוזה רשמי בקבוצת NBA. ב-4 בנובמבר 1950 השתתף לראשונה במשחק NBA, ארבעה ימים לאחר משחק הבכורה של ארל לויד עם וושינגטון קפיטולס.

בשש מתוך שבע עונותיו בניו יורק העפיל עם הניקס לשלב הפלייאוף, ובשלוש מתוכן הפסיד עם הקבוצה בגמר ה-NBA. בעונת נבחר בפעם היחידה בקריירה להשתתף במשחק האולסטאר, לצד חבריו לקבוצה הארי גלאטין וקארל בראון. בגיל 34, קליפטון הוא השחקן המבוגר ביותר בתולדות הליגה אשר משתתף לראשונה במשחק האולסטאר.

לקראת עונת הועבר בטרייד לפורט ויין פיסטונס, יחד עם הארי גלאטין, בתמורה למל האטצ'ינס וצ'ארלי טיירה. בעונתו היחידה בקבוצה קלע 7.7 נקודות בממוצע למשחק, והודח עם הפיסטונס בגמר האזור המערבי. בעת פרישתו ממשחק בשנת 1958 ניצב קליפטון במקום התשיעי בתולדות ה-NBA במספר ריבאונדים בקריירה, עם 4,469.

==לאחר קריירת ה-NBA==
בקיץ 1958 עזב קליפטון את הפיסטונס וחתם בקבוצת "דטרויט קלאונס" מליגת הבייסבול לשחורים. בשנת 1961 חזר לשחק כדורסל, ושיחק במשך עונה אחת בקבוצת "שיקגו מייג'ורס" מליגת ה-ABL בטרם פרש ממשחק באופן סופי.

לאחר קריירת המשחק עבד כנהג מונית בעיר שיקגו. ב-31 באוגוסט 1990 נפטר קליפטון, בגיל 67.

בשנת 2014 הונצח בהיכל התהילה של הכדורסל, כשחקן.

==קישורים חיצוניים==

==ביאורים==

==הערות שוליים==

קטגוריה:ארקנסו: כדורסלנים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:שחקני NBA שלא נבחרו בדראפט
קטגוריה:כדורסלני הארלם גלובטרוטרס
קטגוריה:כדורסלני ניו יורק ניקס
קטגוריה:כדורסלני פורט ויין פיסטונס
קטגוריה:משתתפי משחק האולסטאר של ה-NBA
קטגוריה:היכל התהילה של הכדורסל: כדורסלנים
קטגוריה:כדורסלני אוניברסיטאות ומכללות בארצות הברית
קטגוריה:אמריקאים שנולדו ב-1922
קטגוריה:אמריקאים שנפטרו ב-1990
הומלוצפליים

הומלוצפליים (שם מדעי: Homalocephalidae) היא משפחה אפשרית של דינוזאורים בעלי אגן דמוי עוף מקבוצת הפכיצפלוזאורים אשר חיו בתור הקרטיקון והיו בעלי מבנה גרמי בבסיס הגולגולת שלהם. הם היו דומים מאוד לבני משפחת הפכיצפלוזאוריים והרבה מדענים מחשיבים אותם כיום לחלק מהמשפחה. 

הם דומים מאוד לפכיצפלוזאוריים ובעלי גולגולת דומה אך פחות עגלגלה ואולי התבססו להגנה יותר על תנועה מהירה מאשר על נגיחה חזקה. הם נמצאו באמריקה הצפונית ובמרכז אסיה ונכחדו בהכחדת הקרטיקון לפני 66 מיליון שנה.

==סוגים==
*הומלוצפל (Homalocephale)
*גויוצפל (Goyocephale)
*ואננוזאורוס (Wannanosaurus)

כמה חוקרים מסווגים גם את הסטגוצרס (Stegoceras) למשפחה. 
==קישורים חיצוניים==

קטגוריה:פכיצפלוזאורים
גביע המדינה בכדורסל 1990/1991

גביע המדינה בכדורסל לעונת 1990/1991 היא התחרות ה-31 מאז היווסדו של המפעל.

מכבי תל אביב זכתה בגביע המדינה ה-26 בתולדותיה, לאחר ניצחון בגמר על הפועל חולון.

== סיבוב ראשון ==
{| class="wikitable"
!קבוצה א'
!תוצאה
!קבוצה ב'
|-
|הפועל יקנעם עילית
|111-81
|מכבי תל אביב
|-
|מכבי חדרה
|93-80
|בית"ר תל אביב
|-
|מכבי ימק"א נצרת
|65-75
|מכבי נתניה
|-
|הפועל עפולה/ יזרעאל
|90-75
|הפועל תל אביב
|-
|אליצור פתח תקווה
|88-66
|א.ס רמת השרון
|-
|הפועל נהריה
|101-72
|הפועל חולון
|-
|מכבי קריית ביאליק
|60-64
|הפועל חבל איילות
|-
|מ.מ גבעת שמואל
|101-67
|מכבי חיפה
|-
|אליצור נווה-דוד רמלה
|115-80
|הפועל גבת/העמק
|-
|מכבי קריית מוצקין
|109-77
|הפועל ירושלים
|-
|הפועל אילת
|84-94
|מכבי דרום תל אביב
|-
|מכבי טבריה
|131-68
|מכבי ראשון לציון
|-
|מכבי פתח תקווה
|99-77
|מכבי רמת גן
|-
|הפועל גליל עליון
| colspan="2" |עלתה ללא משחק
|-
|הפועל גן שמואל
| colspan="2" |עלתה ללא משחק
|-
|מכבי רחובות
| colspan="2" |עלתה ללא משחק
|}

== שמינית הגמר ==
{| class="wikitable"
!קבוצה א'
!תוצאה
!קבוצה ב'
|-
|מכבי ראשון לציון
|90-101
|הפועל ירושלים
|-
|הפועל תל אביב
|76-87
|מכבי חיפה
|-
|הפועל גן שמואל
|136-54
|מכבי תל אביב
|-
|הפועל גבת/העמק
|108-75
|הפועל חולון
|-
|מכבי רמת גן
|76-82
|א.ס רמת השרון
|-
|מכבי ימק"א נצרת
|107-72
|בית"ר תל אביב
|-
|מכבי קריית ביאליק
|120-63
|הפועל גליל עליון
|-
|הפועל אילת
|72-85
|מכבי רחובות
|}

== רבע הגמר ==
{| class="wikitable"
!קבוצה א'
!תוצאה
!קבוצה ב'
|-
|הפועל תל אביב
|74-73
|הפועל חולון
|-
|בית"ר תל אביב
|96-91
|הפועל גליל עליון
|-
|מכבי תל אביב
|85-101
|מכבי רמת גן
|-
|הפועל אילת
|118-88
|מכבי ראשון לציון
|}

== חצי הגמר ==
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|הפועל חולון
|78-86
|הפועל גליל עליון
|טרי פייגינס 28 / דזי בארמור 24
|-
|מכבי תל אביב
|78-85
|מכבי ראשון לציון
|לבן מרסר 18 / חיים זלוטיקמן 26
|}

== הגמר ==
מכבי תל אביב זכתה בגביע המדינה ה-26 בתולדותיה.

אחרי שבע דקות בגמר, חולון של המאמן אפי בירנבוים פתחה בצורה אדירה 13–28. בדקה ה-16 היתרון צמח ל-35–51. טרי פייגינס קלע 21 מ-26 הנקודות שלו במחצית הראשונה, אותה סיימה חולון ביתרון 46–55. אולם במחצית השנייה הפך הטריו של תל אביב (ג'מצ'י, מרסר ודניאל) את המשחק. צביקה שרף השלים דאבל שני רצוף של מכבי תל אביב.

<br />

== קישורים חיצוניים ==
* אלישע שוחט, ספר הכדורסל הישראלי, [https://www.yumpu.com/ar/document/read/61848121/-/156 עמודים 313-315]
* [https://www.youtube.com/watch?v=6lQaAeckJiE גמר גביע המדינה 1991, מכבי תל אביב - הפועל חולון 90:100], ערוץ היוטיוב של מכבי תל אביב
* 

== הערות שוליים ==

קטגוריה:1990 בישראל: ספורט
קטגוריה:1991 בישראל: כדורסל
קטגוריה:תחרויות כדורסל ב-1990
קטגוריה:תחרויות כדורסל ב-1991
קטגוריה:עונות בגביע המדינה בכדורסל
יינגשאנוזאורוס

יינגשאנוזאורוס (שם מדעי: Yingshanosaurus) הוא סוג דינוזאור צמחוני ממשפחת הסטגוזאוריים שחי בסוף היורה לפני 155 מיליון שנה ביערות סין. הוא קרוי על שם המדינה בה נמצא - יינגשאן (Yingshan) שבמחוז סצ'ואן, דרום סין. 

המאובנים שלו התגלו ב-1983 והם כללו עצמות חלקיות של גולגולת שבורה, צלעות ומספר חוליות לא ברורות. לאורך השנים הוא נחשב לטקסון מוטל בספק עקב מחסור בפרטים ייחודיים. רק ב-1994 החוקר שו סונגלין (Zhu Songlin) ראה בו פרט של סטגוזאור מאוחר. לצידו נמצאו באתר מספר של דינוזאורים מהיורה הסינית, ביניהם סטגוזאורים אחרים כמו הטואוג'יאנגוזאורוס, הצ'ונגצ'ינגוזאורוס וההואיאנגוזאורוס וטורפים כמו היאנגצ'ואנוזאורוס.

סטגוזאור זה היה בעל ירך באורך 675 מ"מ והגיע לאורך 4.5-6 מטרים. לא נמצא ממנו זנב אך נמצאו לוחיות קטנות מעל החוליות ששימשו כדי להזרים דם חם לגוף. היצור היה אוכל צמחים בעל ראש קטן. בנוסף הוא היה בעל זיזי עצם על כתפיו.

==קישורים חיצוניים==

קטגוריה:סטגוזאוריים
קטגוריה:דינוזאורים שחיו ביורה עליון באסיה
קטגוריה:מאובני טקסונים שתוארו ב-1994
אלטירינוס

איור אפשרי
אלטירינוס (שם מדעי: Altirhinus; מילולית: "חוטם גבוה") הוא סוג דינוזאור צמחוני מקבוצת האורניתופודים אשר חי במונגוליה של הקרטיקון התחתון. במראהו הוא הזכיר את בני משפחת האיגואנודוניים. הוא תואר ב-1998 בידי החוקר הבריטי דייוויד ב. נורמן ונמצא ממנו מין אחד - Altirhinus kurzanovi. נחשפו ממנו מאובני בוגרים וגם כמה שלדי צעירים.

דינוזאור זה היה גדול ובעל גולגולת גדולה עם חוטם עגלגל ומוגבה מאוד, ממנו קיבל את שמו. אורך הגולגולת הגיע ל-760 מ"מ והדינוזאור עצמו הגיע לאורך 6.5 מטר ולמשקל של 1.1 טון. הוא היה בעל מבנה של הליכה על ארבע אך אולי הזדקף כדי לאכול מצמרות עצים. בתוך פיו היו שורות של שיניים טוחנות רבות ששימשו ללעיסת עלים או פירות. 

המבנה של האף הגדול אולי עזר לו לצורכי רבייה כמו אצל פיל הים או ששימש לשיפור הנשימה, לעזור בהרחה או לאגור מים כמו חדק. מבנה האף שלו דמה לקרובו האוסטרלי - המוטבורזאורוס.

== בתרבות ==
דינוזאור זה הופיע במשחק פארק היורה 3: בניית פארק.

==קישורים חיצוניים==

קטגוריה:דמויי הדרוזאורים
קטגוריה:דינוזאורים שחיו בקרטיקון תחתון באסיה
קטגוריה:מאובני טקסונים שתוארו ב-1998
ארגנודוס

ארגנודוס (שם מדעי: Arganodus) הוא סוג נכחד של דג ריאות מהסדרה דגי ריאות אוסטרליים, בהם שרד כיום רק המין דג ריאות אוסטרלי. התגלה לראשונה ב-1979 ונמצאו ממנו 2 מינים.

דג זה נמצא במאובנים בניו מקסיקו ובקרוליינה הצפונית ומאובנים נוספים של דג זה זוהו בפארק הלאומי פטריפייד פורסט שבאריזונה. בתקופה בה הדג חי האזורים הללו היו טרופיים ולחים בהרבה והוא שגשג בביצות כשלעיתים נאלץ להיכנס לתרדמת קיץ ולהסתמך על עורו האטום לאוויר שינשום בו או לחיות במאורות תת-קרקעיות רטובות, שם חיכה למונסון. הוא הגיע עד לאורך של 1 מטר.

קרוביו של דג זה נכחדו מאמריקה, אולי כתוצאה מהתייבשות או מנוכחות טורפים רבים כמו תנינים או דינוזאורים טורפים.

==קישורים חיצוניים==

קטגוריה:בעלי חיים שתוארו ב-1979
קטגוריה:טקסונים שתוארו בידי מישל מרטין
קטגוריה:דגי ריאות
קטגוריה:בעלי סנפירים בשרניים פרהיסטוריים
קטגוריה:בעלי חיים שחיו בטריאס עליון באמריקה הצפונית
קטגוריה:דגי גרם מהמזוזואיקון
לין ווסנביק

לין ווסנביק (בהולנדית: Lynn Wesenbeek; נולדה ב-3 בנובמבר 1962) היא מנחת טלוויזיה בלגית.

==ביוגרפיה==
ווסנביק נולדה בפלנדריה, כשהייתה בת תשע התגרשו הוריה והיא גדלה עם אמה ואחותה, ב-1987 זכתה בתחרות מיס בלגיה (ירשה את גואדל לייקנס), וייצגה את בלגיה בתחרות מיס עולם.

ב-1989 החלה לעבוד בערוץ הטלוויזיה "VTM" ונבחרה לשמש כאחת הפנים המרכזיות של הערוץ.

ב-1996 החלה להנחות את התוכנית "Royalty", העוסקת במשפחת המלוכה הבלגית ובבני מלוכה אירופאיים נוספים, כמו כן גם במנהיגיי מדינות שונים, מ-2004 ועד 2012 הגישה את מהדורת החדשות "VTM Nieuws".

היא הנחתה מספר פעמים במהלך שנות התשעים את תחרות מיס בלגיה. היא התארחה בין היתר בפרק של התוכנית "Klasgenoten" במסגרתה מפורסמים נפגשים עם בני כיתתם ומתעדכנים מה איתם כיום.

ב-2010 החלה לשמש כחברה במועצת המנהלים של "האקדמיה הפלמית לטלוויזיה".

עד 2001 היא הייתה נשואה לפוליטיקאי גירט ורסניק, ולהם שתי בנות. בתה לאורן (ילידת 1994) אף היא דוגמנית.

==קישורים חיצוניים==
* [http://www.missbelgium.be/nl/miss/lynn-wesenbeek]

==הערות שוליים==

קטגוריה:זוכות מיס בלגיה
קטגוריה:בני זוג של פוליטיקאים
קטגוריה:משתתפות בתחרות מיס עולם 1987
קטגוריה:מנחות טלוויזיה בלגיות
קטגוריה:בלגיות שנולדו ב-1962
רוני פורת

רוני פורת (נולד ב-2 באוגוסט 1958) הוא מנצח, מלחין ואמן במה בינתחומי ישראלי. 

רוני פורת מלחין מוזיקה להרכבים קאמריים ותזמורת, ומרבה להלחין לתיאטרון ומחול.

מוזמן להופיע בקביעות וליצור תוכניות קונצרטים המשלבות מוזיקה עם אומניות במה, תוכניות מונחות לצעירים ומבוגרים וכן תוכניות לילדים עם התזמורת הפילהרמונית הישראלית, התזמורת הקאמרית הישראלית, התזמורת הסימפונית ירושלים, הקאמרטה הישראלית ירושלים, התזמורת הסימפונית חיפה, התזמורת הסימפונית הישראלית ראשון לציון, סימפונט רעננה, תזמורת האופרה הקאמרית אשדוד ותזמורת נתניה הקאמרית הקיבוצית.

נמנה עם מייסדי תזמורת הבמה הישראלית אותה ניהל מוזיקלית החל מהקמתה בין השנים 1992–2004. כיום הוא משמש כיועץ מוזיקלי של התזמורת.

בחופשות הקיץ של שנות לימודיו באקדמיה עסק רוני פורת בהופעות רחוב באירופה וארצות הברית, שם רכש מיומנויות מתחום התיאטרון, הקוסמות והלהטוטנות ופיתח גישה בלתי אמצעית וייחודית לקשר עם הקהל, גישה המיושמת בקונצרטים אותם הוא עורך ומגיש.

פרט לסדרות קונצרטים "רגילות" יוצר רוני פורת פרויקטים המשלבים מוזיקה ותיאטרון ומביאים אל בימת הקונצרטים דגם חדש של קונצרט/תיאטרון היוצר עניין רב וזוכה לשבחים. בין העבודות אותן מבצע רוני פורת עם תזמורת הבמה נמנות "פנטזיה לקוף ותזמורת" אותה הלחין על פי המונולוג של פרנץ קפקא "דין וחשבון לאקדמיה" (פסטיבל ישראל 1999) "החברים של סופיה" המביא אל הבמה את סיפור המוזיקה הרוסית שהביאו עמם העולים מחבר העמים לישראל ו"המנגינה האחרונה" – קונצרט/תיאטרון המתאר עולם עתידי נטול מנגינות (פסטיבל ישראל 2004).

בשיתוף עם תיאטרון קליפה יצר פורת עבודה מיוחדת על "פולחן האביב" מאת סטרווינסקי עבור התזמורת הפילהרמונית הישראלית.  

לצד פעילותו על בימות הקונצרטים יוצר פורת בתחומי התיאטרון והמוזיקה הקלה. במסגרת זו יצר ומופיע עם "חיותה" – פנטזיה מוזיקלית/תיאטרלית על פי חנוך לוין. המופע זכה בפרס התיאטרון הישראלי לשנת 2006.

בין השנים 2000 – 2007 שימש רוני פורת כמנהלו האומנותי של פסטיבל "צלילי ילדות" המהווה את פרי יוזמתו ומתקיים מדי שנה בחול - המועד סוכות, בחולון.

מדי קיץ מוזמן פורת לנצח וללמד ניצוח בהונגריה במסגרת קורס בינלאומי למוזיקאים מצטיינים מכל העולם.

במקביל לעיסוקו כמוזיקאי מפתח רוני פורת קריירה כמאמן (קואוץ`) אישי ומנחה קבוצות אימון כאשר תחום ההתמחות שלו הוא אימון אמנים.

== קישורים חיצוניים ==
* 
* [http://www.habama.co.il/Pages/ArtPerson.aspx?PeopleID=579 רוני פורת] באתר הבמה
* [https://www.lahav.ac.il/lecturer/roni-porat רוני פורת] באתר להב פיתוח מנהלים באוניברסיטת תל אביב

קטגוריה:מנצחים ישראלים
קטגוריה:מלחינים ישראלים במוזיקה הקלאסית
קטגוריה:מלחינים ישראלים
קטגוריה:מוזיקאים ישראלים
קטגוריה:ישראלים שנולדו ב-1958
פיסטוזאורוס

פיסטוזאורוס (שם מדעי: Pistosaurus; מילולית: "לטאה נוזלית") הוא סוג של זוחל ימי קדום מקבוצת הזאורופטריגיים מקרובי הפליוזאורים, אשר חי בימים שלאורך אירופה בתור הטריאס לפני 230 מיליון שנה.

== מאפיינים ==
המאובנים של יצור זה התגלו בגרמניה וצרפת ב-1839 בידי החוקר הגרמני כריסטאן מאייר.

מבנה גופו הזרים ובעל הצוואר הארוך הזכיר את זה של הפלסיוזאורודים אך הוא היה קרב יותר לנותוזאורוס. הוא הגיע לאורך 3 מטרים והיה בעל לסת מלאה בשיניים חדות ובעלת חוטם מחודד. היצור נע במים במהירות בעזרת גפיו הארוכים וניווט עם זנבו. ככל הנראה הראש היה מכוסה בסחוס שעזר להוריד את הלחץ מעל הגוף, כאשר הוא רדף אחרי דגים ורכיכות במים. הוא היה יכול גם לעלות ליבשה לנוח כמו כלבי ים. מחקרים מוכיחים שהוא היה מסוגל לשחות גם בלב הים הפתוח.

הפיסטוזאורוס לצד קרוביו כמו הבובוזאורוס (Bobosaurus), היונגואיזאורוס (Yunguisaurus) והאוגוסטזאורוס (Augustasaurus) היו דומים במראם לפליוזאורים קטנים והיו מאבותיהם הראשונים, אשר התפתחו בסופו של הטריאס.

== בתרבות ==
זוחל ימי זה הופיע במשחק פארק היורה 3: בניית פארק.

==קישורים חיצוניים==

קטגוריה:נותוזאוראים
קטגוריה:בעלי חיים שחיו בטריאס תיכון באירופה
קטגוריה:טקסונים שהתפתחו בטריאס תיכון
ליסבת סלאנדר

ליסבת סלאנדר (בשוודית: Lisbeth Salander) היא אחת הדמויות הראשיות בסדרת הספרים מילניום שכתב הסופר השוודי סטיג לרסון.

== רקע == 
סלאנדר הופיעה לראשונה ברומן המתח משנת 2005, "נערה עם קעקוע דרקון" (הכותרת המקורית בשוודית: Män som hatar kvinnor, שפירושה בעברית "גברים ששונאים נשים"). היא הופיעה גם ביתר הספרים בסדרה: "הנערה ששיחקה באש" (2006), "הנערה שבעטה בקן הצרעות" (2007) וכן בספרים המבוססים על ספריו של לרסון, "הנערה בקורי העכביש" (2015) ו"הנערה שלוקחת עין תחת עין" (2017).

דמותה של סלאנדר הופיעה גם בסרטים המבוססים על הספרים:

בשנת 2009, חברת האולפנים השוודית "ילו בירד" הפיקה טרילוגיית סרטים המבוססים על הספרים. בסרטים אלו, סלאנדר הבוגרת מגולמת על ידי נומי ראפאס, וכילדה על ידי תהילה בלאד. רפאס הייתה מועמדת לפרס BAFTA לשחקנית הטובה ביותר על תפקיד זה בשנת 2011.

בסרט האמריקאי משנת 2011, "נערה עם קעקוע דרקון", רוני מארה מגלמת את סלאנדר. היא הייתה מועמדת לפרס אוסקר לשחקנית הטובה ביותר על תפקיד זה בשנת 2012.

בסרט משנת 2018, "הנערה בקורי העכביש", קלייר פוי מגלמת את סלאנדר.

לרסון טען בראיונות כי ההשראה הכללית לדמותה של סלאנדר הייתה המחשבה בנוגע למה היה קורה לדמות האגדית של בילבי בתור אישה בוגרת.

== קישורים חיצוניים ==
* [http://www.stieglarsson.se/ האתר הרשמי של סדרת "מילניום"]
<div class="mw-content-ltr">
* [https://web.archive.org/web/20110202182740/http://www.larssontrilogy.com/ The Stieg Larsson Trilogy] from Quercus, publishers of Stieg Larsson
* [http://www.newyorker.com/culture/culture-desk/lisbeth-salander-the-movies-have-never-had-a-heroine-quite-like-her Lisbeth Salander: The Movies Have Never Had a Heroine Quite Like Her] - David Denby for The New Yorker, 2011/12/27</div>

== הערות שוליים ==

קטגוריה:דמויות בדיוניות
קטגוריה:דמויות להט"ביות
Perisphinctes

Perisphinctes הוא סוג של רכיכה נכחדת מקבוצת האמוניטים אשר חיה בתור היורה בימים הקדומים. מאובני הרכיכה התגלו בכל היבשות. המאובנים הראשונים תוארו ב-1869 בידי החוקר הגרמני וילהלם היינריך וייגן (Wilhelm Heinrich Waagen). נמצאו מינים רבים ששייכים לסוג זה.

== מאפיינים ==
בדומה למרבית האמוניטים, הרכיכה חיה בקונכייה עגולה בצורתה ודמוית ספירלה שהתקפלה מבפנים בצורת תאי גז, בעזרתם היצור נע במים. היצור החי הגיע לקוטר של 20 ס"מ לעיתים ובכמה מהמינים אף למטר שלם והיה בעל ראש-רגליים קטנים. האמוניט היה יצור ששכן במים חמימים ובהם צד יצורים קטנים יותר שהוא תפס בזרועותיו. ככל הנראה הוא חי לצד מדפי היבשה לאורך החופים החמימים של העולם.

==מיני הסוג==
* Perisphinctes abadiensis
* Perisphinctes arussiorum
* Perisphinctes birmensdorfensis
* Perisphinctes choffati
* Perisphinctes durangensis
* Perisphinctes gallarum
* Perisphinctes hetaerus
* Perisphinctes hillebrandti
* Perisphinctes jubailensis
* Perisphinctes parandieri
* Perisphinctes picteti
* Perisphinctes roubyanus
* Perisphinctes stenocyclus
* Perisphinctes variocostatus
==קישורים חיצוניים==

קטגוריה:אמוניטים
קטגוריה:רכיכות שחיו במזוזואיקון
קטגוריה:מאובני טקסונים שתוארו ב-1869
נשיקה בחצות

נשיקה בחצות (באנגלית: Midnight Sun; באופן מילולי: "שמש חצות") הוא סרט דרמה רומנטית אמריקאי משנת 2018. הסרט הוא בבימויו של סקוט שפר, ונכתב על ידי אריק קירסטן. עלילת הסרט מבוססת על סרט יפני בעל אותו שם משנת 2006.

בסרט מככבים בלה ת'ורן, פטריק שוורצנגר ורוב ריגל. העלילה עוקבת אחרי נערה בת 17 החולה במחלה בשם "קסרודרמה פיגמנטוזום", המונעת ממנה להיחשף לאור שמש. כשהיא פוגשת נער שהיא מחבבת, היא מתלבטת האם לספר לו על מצבה או להעמיד פנים שהיא חיה חיים נורמליים. הצילומים החלו ב-12 באוקטובר 2015 בוונקובר שבקנדה. הסרט שוחרר לאקרנים בארצות הברית ב-23 במרץ 2018.

== עלילה ==
מילדותה, קייטי פרייס חיה עם רגישות מסכנת חיים לאור השמש הנגרמת על ידי מחלה גנטית נדירה, קסרודרמה פיגמנטוזום. במשך היום היא שוכבת בבית, ואביה, ג'ק, וחברתה הטובה מורגן משמשים לה כחברה. קייטי יוצאת מביתה כל לילה ומנגנת בגיטרה בתחנת הרכבת המקומית.

לילה אחד, היא פוגשת בחור בו היא מאוהבת בסתר זמן רב, צ'ארלי, בעת שניגנה בגיטרה בתחנת הרכבת. קייטי נלחצת ובורחת מהמקום, ושוכחת בתחנת הרכבת את המחברת בה היא כותבת את השירים שלה. צ'ארלי שומר את המחברת, ומחזיר לה אותה למחרת.

השניים מתאהבים ומתחילים לצאת יחד בלילות, אך קייטי עדיין לא מספרת לצ'ארלי על מחלתה, למרות אזהרותיו של אביה. לילה אחד צ'ארלי לוקח את קייטי לסיאטל, קייטי מופיעה עם גיטרה ברחוב, ולאחר מכן הם הולכים לשחות באגם. קייטי לא שמה לב לפני שהשמש התחילה לזרוח, והגיעה לביתה לאחר שנחשפה קצת לשמש.

חשיפת השמש פגעה בקייטי, והיא חלתה בסרטן עור שהתפשט במהירות. היא מחליטה לצאת לשיט עם צ'ארלי ולבלות איתו את ימיה האחרונים. היא כותבת לו שיר ומשכנעת אותו לחזור להתחרות בשחייה.

לאחר מותה, ג'ק אומר לצ'ארלי כי קייטי רצתה שהוא ישמור את מחברת השירים שלה. כשצ'ארלי פותח את המחברת הוא מוצא בתוכה מכתב פרידה מרגש שכתבה לו קייטי, ובו היא מעודדת אותו להילחם למען חלומותיו ושיזכור תמיד שהיא עדיין אוהבת אותו.

==שחקנים==
* בלה ת'ורן – קייטי פרייס
* פטריק שוורצנגר – צ'ארלי ריד
* רוב ריגל – ג'ק פרייס
* קווין שפרד – מורגן
* סולקה מתיו – ד"ר פאולה פלמינג
* ניקולס קומבה – גארבר
* קן טרמבלט – מארק ריד
* ג'ניפר גריפין – בארב ריד
* טירה סקובי – זואי קרמייקל
* אוסטין אוביאג'ונווה – אוון
* אלכס פנגבורן – ווס
* פול מקגיליון – בלייק ג'ונס

==קישורים חיצוניים==
* 

==הערות שוליים==

קטגוריה:סרטים אמריקאיים
קטגוריה:סרטים באנגלית
קטגוריה:סרטי 2018
NGC 4535

NGC 4535 היא גלקסיית מוט ספירלית בקבוצת הכוכבים בתולה, הנמצאת במרחק של כ-50 מיליון שנות אור ממערכת השמש ושייכת לצביר הבתולה.

== היסטוריה ==
לגלקסיה בהירות נראית מדרגה 10.2 והיא התגלתה ב-28 בדצמבר 1785 על ידי האסטרונום ויליאם הרשל, שכלל אותה ברשימת הערפיליות שפרסם בשנת 1789 תחת הציון II.500, כשהיא מתוארת כגדולה מאוד ושניתן בקלות להבחין במספר כוכבים בתוכה. בנו, ג'ון הרשל, לא צפה בה אף פעם, אך הכניס אותה לקטלוג הכללי של ערפיליות וצבירי כוכבים שפרסם בשנת 1864 תחת הציון GC 3080 עם התיאור של אביו. בשנת 1888 ג'ון דרייר הכניס אותה לקטלוג הכללי החדש, תחת הציון NGC 4535, כאשר היא מתוארת כדי עמומה, גדולה מאוד וניתנת להפרדה לכוכבים.

== תצפית ==
הגלקסיה נמצאת בחלקו הדרומי של צביר הבתולה, כ-7.1 מעלות מצפון-מערב לכוכב δ בבתולה, כ-7.4 מעלות ממערב-דרום-מערב לכוכב וינדמיאטריקס וכ-9.8 מעלות מצפון לכוכב פורימה. כחצי מעלה מדרום לה נמצאת NGC 4526, כמעלה מדרום מזרח לה נמצאת NGC 4570, מעט יותר ממעלה ממערב לה נמצאת M49, כ-2.4 מעלות וכ-2.5 מעלות מצפון-מזרח לה נמצאות בהתאמה NGC 4596 ו-NGC 4608, כ-2.6 מעלות ממערב-דרום-מערב לה נמצאת NGC 4365 וכ-3.5 מעלות ממזרח לה נמצאת NGC 4698, כולן גלקסיות השייכות גם כן לצביר הבתולה.

== תכונות ==
אורכה הזוויתי של NGC 4535 הוא כ-7.1 דקות קשת, שממרחקה שקול לקוטר של כ-105,000 שנות אור, מעט יותר מהקוטר של שביל החלב. מישור הגלקסיה כמעט ניצב לקו הראייה אליה מה שמאפשר להבחין בקלות בזרועותיה הספירליות, אך מקשה למדוד את מהירות התנועה של הכוכבים בשוליה ולכן מסתה אינה ידועה בוודאות ומוערכת בכ- מסות שמש או 6-7% ממסת שביל החלב, כאשר כשלושה רבעים ממסתה או כ- מסות שמש, היא מסת הכוכבים שבגלקסיה. כמו כן יש בגלקסיה כמויות משמעותיות של חומר בין כוכבי - כ- מסות שמש של מימן אטומי, כמות דומה של מימן מולקולרי וכן כ- מסות שמש של אבק, המאפשרות יצירה של כוכבים חדשים בקצב של כ-2 מסות שמש בשנה. כמות החומר מאפשרת יצירה של כוכבים מסיביים מאוד ובגלקסיה נצפתה אוכלוסייה משמעותית של אלפי על-ענקים מסוגים ספקטרלים שונים, רובם על-ענקים כחולים והשאר צהובים ואדומים שגילם מוערך בעשרות מיליוני שנים בלבד. עשרות מכוכבים אלה הם משתנים קפאידיים שמאפשרים לשפר את הערכת המרחק לגלקסיה. הגלקסיה מתרחקת ממערכת השמש במהירות גבוהה של קרוב ל-2,000 קילומטר בשנייה, כמעט כפול מהמהירות הממוצעת של צביר הבתולה עצמו, כך שנראה שהגלקסיה נעה במהירות של כ-860 קילומטר בשנייה ביחס לצביר אליו היא שייכת.

==קישורים חיצוניים==

* 

==הערות שוליים==

קטגוריה:גלקסיות מוט ספירליות
קטגוריה:קבוצת הכוכבים בתולה
קטגוריה:צביר הבתולה
קטגוריה:הקטלוג הכללי החדש
מחפוד

מחפוד (محفوظ، מחפוט') הוא שם משפחה בערבית שפירושו: "שמור" או "מוגן".

==הערות שוליים==

קטגוריה:שמות משפחה ביהדות תימן
קטגוריה:שמות משפחה ביהדות צפון אפריקה
אולכסנדרה ניקולאיינקו

אולכסנדרה ניקולאיינקו (באוקראינית: Олександра Ніколаєнко; נולדה ב-3 ביולי 1981) היא דוגמנית אוקראינית.

==ביוגרפיה==
ניקולאיינקו נולדה לאם כלכלנית ואב קצין בצבא האוקריאיני ולה אחות, היא למדה באקדמיה הלאומית למשפטים של אודסה, היא זכתה במספר תחרויות יופי כמו מיס אודסה, מיס התיירות ומיס אוקראינה לשנת 2001, היא ייצגה את אוקראינה במיס עולם 2001 ושם עלתה לשלב עשר המועמדות הסופיות.

בשנת 2003 הופיע בסרט מוזיקלי המבוסס על סינדרלה שהופק על ידי הערוץ הראשון (רוסיה) ו-Inter.

ב-2004 נבחרה ל"מיס תבל אוקראינה" והשתתפה בתחרות מיס תבל שנערכה באקוודור באותה שנה, שנה לאחר מכן הוזמנה על ידי דונלד טראמפ לשפוט בתחרות, הזוכה בתחרות נטליה גלבובה לאחר מכן לקחה חלק בקידום תחרות "מיס תבל אוקראינה 2006" לאחר הזמנתה של ניקולאיינקו, שבאותה שנה החלה להחזיק בזיכיון התחרות.

בשנת 2008 נישאה לאיש העסקים המיליונר פיל רופין, המבוגר ממנה במעל ארבעים שנה, היא עיצבה ספה במלון אי המטמון השייך לבעלה.

==קישורים חיצוניים==
* [http://www.zimbio.com/The+Searched/articles/1243/Oleksandra+Nikolayenko+Billionaire+lands+Ukrainian]

==הערות שוליים==

קטגוריה:זוכות מיס אוקראינה
קטגוריה:משתתפות בתחרות מיס תבל 2004
קטגוריה:משתתפות בתחרות מיס עולם 2001
קטגוריה:ילידות 1981
גולן ואך

גולן ואך (נולד בשנת 1974) הוא קצין צה"ל בדרגת אלוף-משנה במילואים, ששימש כראש מחלקת מיגון בפיקוד העורף וכמפקד יחידת החילוץ וההצלה הארצית. מאפריל 2019 ואך משמש כמנכ"ל ארגון "לב בגליל" אשר במסגרתו הקים את "מועצת הגליל". מוזיקאי, מייסד להקת משפחת ואך, והמלחין והמעבד של רוב שיריה.

== ביוגרפיה ==
ואך (במרכז) בעת ביקור [[נשיא אלבניה איליר מטה (מימין לו) בפיקוד העורף, ינואר 2020. מטה העניק ליחידת החילוץ וההצלה הארצית את עיטור העיט המוזהב כהוקרה על עזרת היחידה ברעידת האדמה באלבניה מספר חודשים קודם לכן.]]
נולד בחברון, בן שלישי מתוך אחד עשר ילדים לליאת ושלום ואך. למד בפנימייה הצבאית לפיקוד אור עציון. עם גיוסו לצה"ל התנדב לצנחנים לגדוד 890. בצנחנים עבר מסלול הכשרה כלוחם, קורס מ"כים חי"ר וקורס קציני חי"ר. בסיום קורס הקצינים שב לגדוד כמפקד מחלקה. בהמשך שימש כמפקד פלוגה בגדוד 890 והוביל אותה בלחימה בדרום לבנון. לאחר מכן שימש כמפקד פלגה במגלן, כמפקד פלוגה בגדוד 202, כסמג"ד בחטיבת גבעתי וכסמח"ט בחטיבת שגיא. בשנים 2009–2011 שימש ואך כמפקד גדוד קדם. במהלך שנים אלו יצא ואך למשלחות החילוץ בהאיטי ובפיליפינים. לאחר מכן שימש כראש מחלקת מיגון בפיקוד העורף. בתפקיד זה לקח חלק בחילוץ הניצולים בקריסת חניון הברזל ובמשלחות חילוץ למקומות כמו מקסיקו. לאחר שחרורו מצה"ל מונה למפקד יחידת החילוץ וההצלה הארצית. במסגרת כך עמד בראש מספר משלחות סיוע של פיקוד העורף, בין היתר לאסון הסכר בברזיל, לרעידת האדמה באלבניה ב-2019 ובמבצע ענפי זית לרעידות האדמה בטורקיה ב-2023.

קיבל בד' אייר תשפ"ג יום הזיכרון לחללי מערכות ישראל (2023), מדליה של כבוד ואות מיוחד מנשיא טורקיה רג'פ טאיפ ארדואן, אחרי שפיקד על הסיוע הישראלי.

==חיים אישיים==
ואך נשוי להדר, בתו של הרב יוחנן פריד ושל נורית פריד, ואב לשבעה ילדים. מתגורר בבית רימון. 

ב-31 במרץ 2019 מונה למנכ"ל ארגון 'לב בגליל' והחליף בתפקידו את אופיר שיק שמונה לסגן ראש מועצת גליל תחתון. אחיו, יהודה, הוא מפקד עוצבת סיני. שניהם חברים בלהקת משפחת ואך.

ואך לחם במלחמת חרבות ברזל לצד יוסי הרשקוביץ, שמע אותו שר את הפסוק מספר תהילים "גַּם כִּי אֵלֵךְ בְּגֵיא צַלְמָוֶת לֹא אִירָא רָע כִּי אַתָּה עִמָּדִי" בלחן מקורי, ולאחר שהרשקוביץ נהרג במלחמה ואך הביא את הלחן למשפחתו. אברהם פריד הקליט את השיר לזכרו<ref></ref> וגולן עצמו ביצע את השיר<ref></ref> יחד עם יונתן רזאל בטקס יום הזיכרון תשפ"ד.

== קישורים חיצוניים ==

* 
* 
* 
* 
* 
* 
* 
* 
* 

== הערות שוליים ==

קטגוריה:חיילי פיקוד העורף
קטגוריה:אלופי-משנה בצה"ל
קטגוריה:אנשי הקיבוץ הדתי
קטגוריה:מועצה אזורית הגליל התחתון: אישים
קטגוריה:ישראלים שנולדו ב-1975
קטגוריה:בוגרי הפנימייה הצבאית לפיקוד אור עציון
מחלת כליות פוליציסטית

מחלת כליות פוליציסטית (באנגלית: Polycystic kidney disease) היא מחלה גנטית, המחלה נמצאת באוכלוסייה בשכיחות גבוהה והיא המחלה הכלייתית הגנטית הנפוצה ביותר. המחלה מתאפיינת בריבוי של ציסטות בכליות. הציסטות במחלה הן בגודל של מעל 2.5 ס"מ, וניתנות לאבחון באולטרסאונד.

ישנם שני סוגים עיקריים של מחלות כליה פוליציסטיות. הסוג השכיח ביותר נקרא מחלת כליה פוליציסטית אוטוזומלית דומיננטית (ADPKD) והיא מהווה כתשעים אחוז מכלל המקרים של מחלות כליה פוליציסטיות<ref></ref>.

מרבית החולים ירשו את הגן מאחד מהוריהם ולכן עבורם זוהי מחלה תורשתית. מחלתם של כעשרה אחוזים מהחולים אינה נובעת מסיבות תורשתיות והיא מכונה מחלת כליה פוליציסטית אוטוזומלית דומיננטית לא-תורשתית (Non-inherited ADPKD). כלומר השיבוש בגן נגרם אצלם באופן ספונטני במהלך חייהם, בדרך כלל עוד לפני הלידה.

המחלה עלולה להוביל לאי ספיקת הכליות. הסימפטומים הם: כאבי בטן בגלל הזיהומים וגודל הכליה, כאב לומברי (מתנים וגב), צמרמורות וחום, המטוריה, פרוטאינוריה, נטייה לאבני כליה ועוד. כיום אין טיפול למחלה והתרופות הניתנות מיועדות לטיפול בסימנים ובסימפטומים של המחלה, להקלה על המטופל: שתייה מרובה למניעת היווצרות אבנים, תרופות ליתר לחץ דם, תרופות לשיכוך כאבים, אנטיביוטיקה למזהמים, דיאליזה בהחלפת כליות פגומות, החולים במחלת כליות פוליציסטית הם מועמדים להשתלת כליה.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:מחלות
טכניקת פומודורו

טיימר מטבח "Pomodoro", על שמו נקראת הטכניקה
טכניקת פומודורו (באנגלית: Pomodoro Technique) היא שיטה לניהול זמן שפותחה על ידי פרנצ'סקו סירילו בסוף שנות ה-80. הטכניקה משתמשת בטיימר כדי לפצל את ביצוע העבודה לפרקי זמן בני 25 דקות כל אחד המופרדים באמצעות הפסקות קצרות. כל פרק זמן נקרא Pomodoro, מהמילה האיטלקית לעגבנייה. ההשראה לשם זה הייתה מטיימר לבישול בצורת עגבנייה ששימש את סירילו בהיותו סטודנט באוניברסיטה.

הטכניקה צברה פופולריות רחבה וכיום עשרות יישומים ואתרי אינטרנט מדריכים כיצד להשתמש בשיטה ונותנים כלים טכנולוגיים ליישומה. הטכניקה קשורה באופן הדוק למושגים כגון תיבות זמן המשמשים בעיצוב תוכנה, השיטה אומצה גם בהקשרים תכנות בזוגות.

== עקרונות היסוד ==
יש שישה צעדים בטכניקה המקורית:

# להחליט על המשימה שיש לעשותה.
# הגדרת משך ה-pomodoro (בדרך כלל, 25 דקות).
# לעבוד על המשימה בתוך פרק הזמן הקצוב.
# כאשר קוצב הזמן מצלצל עושים סימון על הנייר.
# לאחר כל צלצול אמורים לצאת להפסקה, ב1–3 הסימונים הראשונים, יוצאים להפסקה קצרה (3–5 דקות) ולאחר מכן חוזרים שוב לשלב 2.
# לאחר ארבעה סבבי pomodoros (או סימונים) יוצאים להפסקה ארוכה יותר (15–30 דקות), מאפסים את הסימון וחוזרים לשלב 1.

שלבי התכנון, המעקב, התיעוד והעיבוד הם חלק עיקרי בטכניקה. בשלב התכנון, משימות מתועדפות על ידי רישומן ברשימת "לעשות היום". זה מאפשר למשתמשים להעריך את המאמץ שהמשימות הללו דורשות.

==ראו גם==
* דחיינות

== קישורים חיצוניים ==
* 
* [https://tomato-timer.com/ עוד אתר של טכניקת פומודורו]
* [https://increaser.org/ אתר המאפשר עבודה בפרקי זמן של 25 דקות]

==הערות שוליים==

קטגוריה:דפים עם תרגומים שלא נסקרו
קטגוריה:ניהול זמן
קלידסטס

שחזור של קלידסטסים
קלידסטס (שם מדעי: Clidastes; מילולית: "חוליות נעולות", עב מבנה החוליות המהודקות שלו) הוא זוחל ימי קדום מתקופת הקרטיקון ממשפחת המוסזאוריים אשר חי בסוף הקרטיקון לפני 88-70.6 מיליון שנה. המאובנים שלו נמצאו בארצות הברית כשכמה שלדים התגלו בגרמניה, שוודיה, רוסיה ומקסיקו ותוארו ב-1868 בידי החוקר אדוארד קופ. מאובנים לא ברורים בירדן אולי שייכים אליו.

== מאפיינים ==
זוחל זה היה דומה במראהו לנחש בעל סנפירים ובעל זנב ארוך. הוא הגיע לאורך 2–4 מטרים, אחד הקטנים שבמוסזאורים (אך גדול יותר מהדאלאסוזאורוס). הדגימות הגדולות ביותר הגיעו לאורך 6.2 מטר. היצור היה בעל לסת רחבה מלאה שיניים חדות שנפערה כדי לבלוע טרף גדול והוא השתמש בזנבו הרחב ובעל האונה בקצה כדי לרדוף במהירות מתפרצת אחרי טרף. במראהו הוא היה קרוב לפלייטקרפוס ואולי הם יכלו לעלות לנוח על החוף.

יצורים אלה שגשגו בים הקרטיקוני, בו הם צדו דגים שונים, סילוניות גדולות וזוחלי ים אחרים. בתורו הוא נטרף בידי כרישים וזוחלי ים אחרים לרבות מוסזאורים אחרים כמו המוסזאורוס.

== בתרבות ==
זוחל ימי זה הופיע במשחק פארק היורה 3: בניית פארק.

== קישורים חיצוניים ==

* 

קטגוריה:בעלי חיים שתוארו ב-1868
קטגוריה:טקסונים שתוארו בידי אדוארד דרינקר קופ
קטגוריה:מוסזאוריים
קטגוריה:מוסזאורים שחיו באירופה
קטגוריה:מוסזאורים שחיו באמריקה הצפונית
קטגוריה:מאובני טקסונים שתוארו ב-1868
מזון כלבים

מזון לכלבים ב[[בנגקוק, תאילנד]]
מזון כלבים הוא מזון שעוצב במיוחד ומיועד לצריכה על ידי כלבים. כמו לכל אוכלי הבשר, לכלבים יש שיניים חדות, ויש להם שטחי גסטרואינטסטינליים קצרים המותאמים יותר לצריכת בשר ופחות למזון מן הצומח. על אף המבנה הביולוגי הזה, כלבים עדיין הצליחו להסתגל לאורך אלף שנים והתבססו על שאריות בשריות ולא-בשריות של המין האנושי ושגשגו על מגוון מיני מזונות. ישנם מחקרים המצביעים על כך שיכולת הכלבים לעכל פחמימות בקלות היא ההבדל העיקרי בין כלבים וזאבים.

בארצות הברית לבדה, שוק המזון לכלבים צפוי להגיע ל-23.3 מיליארד דולר עד שנת 2022.

== היסטוריה ==
טרם ביות כלב הבית, בהיותם כלבי בר, הכלבים דאגו לעצמם ותזונתם התבססה על דיאטה קרניבורית. לאחר ביותם והתאמתם להגנה, לעבודה ולחברה אנושית, החלו בני האדם לדאוג לצרכים התזונתיים של הכלבים, לפחות באופן חלקי. התיעוד ההיסטורי לשינוי גישה זה הוא בן 2,000 שנה לכל הפחות.

בשנת 37 לפנה"ס מדבר ורגיליוס על האכלת כלבים בבוקוליזם.

בסביבות 70 לפנה"ס, כתב קולומלה את ספרו על החקלאות, שבו הוא מתייחס להאכלת כלבים.

== מזונות המסוכנים לכלבים==

ישנם מזונות נפוצים המיועדים לבני אדם אשר רעילים לכלבים, ביניהם שוקולד (הגורם להרעלת תאוברומין), בצל ושום (המכילים תיוסלופט וגורמים להרעלת חמצן), ענבים וצימוקים (הגורמים לאי ספיקת כליות), חלב (חלק מהכלבים רגישים ללקטוז ועלולים לסבול משלשולים ומתגובה אלרגית), אגוז מוסקט (עלול לגרום לפגיעה עצבית), אגוזי מקדמיה ועוד.
==לקריאה נוספת==
* 

== קישורים חיצוניים ==

* [http://www.fda.gov/cvm/petlabel.htm פירוש תוויות מזון לחיות] מחמד - [http://www.fda.gov/cvm/petlabel.htm תוויות מזון לחיות] מחמד על פי תקנות AAFCO

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:כלב הבית
קטגוריה:דפים עם תרגומים שלא נסקרו
כלבים
טרטספיס

טרטספיס (שם מדעי: Terataspis; מילולית: "מגן מפלצתי גדול") הוא סוג של חסר חוליות נכחד ממחלקת הטרילוביטים שחי בקרקעית הימים של תקופת הדבון לפני 397 מיליון שנה. המאובנים שלו נמצאו בניו יורק ובאונטריו שבקנדה. המאובנים היו שבורים ברובם, אך מדענים הצליחו לשחזר את מבנה היצור השלם.

הטרטספיס היה אחד מגדולי הטרילוביטים (אך היה קטן מהאיסוטלוס) והוא הגיע לאורך 60 ס"מ. הוא היה בעל שריון עור קוצני וסביב הצידיים והקצוות ועל הראש היו מחושים קצרים. היצור ניזון ככל הנראה מרקבובית או מנבלות וייתכן שהיה טורף של פרוקי-רגליים אחרים, תולעים ורכיכות.

== בתרבות ==
יצור זה הופיע במשחק המחשב פארק היורה 3: בניית פארק.

==קישורים חיצוניים==

קטגוריה:טרילוביטים
קטגוריה:בעלי חיים שחיו בדבון באמריקה הצפונית
עקום הלם פולארי

המונח עקום הלם פולארי מתייחס לרוב להצגה הגרפית של משוואות רנקין-הוגוניו במישור הודוגרף או במישור יחס הלחצים-זווית הסטת הזרימה. העקום עצמו מתאר את המיקום הגאומטרי של כל המצבים האפשריים אחרי גל הלם משופע.

== עקום הלם פולארי במישור <math>(\varphi ,p)</math> ==
עקום הלם פולארי במישור יחס הלחצים-זווית הסטת הזרימה עבור מאך 1.8 ויחס קיבולי החום 1.4.
הזווית המינימלית ביחס לכיוון הזרימה הראשוני, <math>\theta</math>, שגל ההלם המשופע יכול לקבל היא זווית מאך <math>\mu =\sin^{-1}(1/M)</math>, כאשר <math>M</math> הוא מספר המאך לפני גל ההלם, והזווית הגדולה ביותר שיכולה להתקבל מתקבלת עבור גל הלם ניצב. על כן, טווח הזוויות האפשריות שגל ההלם המשופע יכול לקבל הוא <math>\sin^{-1}(1/M)\leq\theta\leq\pi /2</math>. על מנת לחשב את יחס הלחצים עבור כל תחום הזוויות, פותרים את משוואות רנקין-הוגוניו עבור לחץ:

<math>\frac{p}{p_{0}}=1+\frac{2\gamma}{\gamma +1}(M^{2}\sin^{2}\theta -1)</math>

על מנת לחשב את זוויות הסטת הזרימה האפשריות, משתמשים ביחס בין מספר מאך, זווית גל ההלם <math>\theta</math> וזווית הסטת הזרימה <math>\varphi</math>:

<math>\tan\varphi =2\cot\theta\frac{M^{2}\sin^{2}\theta -1}{2+M^{2}(\gamma +\cos 2\theta )}.</math>

כאשר <math>\gamma</math> הוא יחס קיבולי החום האופייני לזורם ו-<math>\varphi</math> זוהי זווית הסטת הזרימה.

== שימושי עקום ההלם הפולארי ==
אחד השימושים העיקריים של עקום ההלם הפולארי הוא בנושא החזרת גלי הלם משופעים ממשטח קשיח. משרטטים את עקום ההלם הפולארי עבור התנאים לפני גל ההלם, ומשרטטים עקום נוסף עבור התנאים אחרי גל ההלם, כאשר ראשיתו של העקום השני ממוקמת על העקום הראשון, בזווית <math>\varphi</math> שבה גל ההלם הפוגע הסיט את הזרימה. בהתבסס על נקודות החיתוך בין העקום של הגל הפוגע לגל המוחזר, ניתן להסיק מסקנות בנוגע לאופני ההחזרה האפשריים ולשרטט אותם. לעיתים קרובות שיטה זו משמשת על מנת לקבוע ולאמת גרפית האם החזרה רגילה של גל הלם אפשרית, או שמתרחשת השתקפות מאך.

== ראו גם ==
* גל הלם משופע
* השתקפות מאך
* משוואות רנקין-הוגוניו

== הערות שוליים ==

* 
* 

קטגוריה:הידרודינמיקה
אוכלי רקבובית

שלשול החי באדמה ומוציא ממנה את מזונו.]]
אוכלי רקבובית או אוֹכְלֵי רָקָב (באנגלית: Detritivore) הם בעלי חיים ויצורים הטרוטרופים נוספים (כמו פטריות, חיידקים ופרוטיסטים) הניזונים בעיקר משייריים אורגנים וחומר נרקב המצוי באדמה. בצורתם הם מזכירים את אוכלי הנבלות ואוכלי הצואה והם ייזונו גם ממאכלים אלה, אך לא רק. רובם גם ניזונים מתוך האדמה משיירים קטנים אותם הם מבודדים מהאדמה. מספר צמחים נחשבים לספרופיטים והם ניזונים משיירי הפטריות.

מרבית החיות הניזונות בדרך זו הם חסרי חוליות כמו זבובים, חיפושיות, תולעים רבות כמו השלשול, רבי רגליים, חלזונות (ובפרט שבלולי יבשה), קפזנבאים ומיני שווה-רגלאים. בתוך המים ישנם מיני נוספים הניזונים משיירים לרבות כוכבי ים, תולעים רב-זיפיות, מלפפוני ים, וסרטנים כמו סרטן בועות חול וסרטנים מהסוג Uca המחפשים שיירים לאורך החופים.

יצורים אלה חשובים למערכת האקולוגית והם משמשים כמפרקים של הסביבה ועוזרים למחזור הביוגאוכימי של המערכת, בעזרתם להחלפת מחזור החנקן ולשימוש הצמחייה בחומרי המזון שלהם, לאחר שנפלטים מגופם או תוך כדי אכילתם. בסביבות ימיות אוכלי הרקבובית הם בעיקרם מינים ניזוני קרקעית (Bottom feeder) שונים כמו מיני צדפות, סרטנים ורכיכות שונות.

==ראו גם==
*מפרקים
*אוכלי נבלות
*אוכלי צואה
*ניזוני קרקעית

==קישורים חיצוניים==
* 

==הערות שוליים==

*
Pachydiscus

Pachydiscus הוא סוג של רכיכה נכחדת מקבוצת האמוניטים אשר חי במימי הקרטיקון העליון ונכחד עם הכחדת הקרטיקון הגדולה לפני 66 מיליון שנה. הוא היה דומה מעט לנאוטילוסיים המודרניים.

== מאפיינים ==
המבנה של אמוניט זה היה מסיבי ודמוי ספירלה עם שכבה קדמית דחוסה ורחבה מאוד. הטבעות של הקונכייה היו קשיחות מאוד כהגנה מטורפים ובעלות גז בתוך החללים, איתם היצור נע בזרמי המים. קוטר הקונכייה הגיע ל-50 ס"מ. 

קונכיות האמוניט התגלו בעיקר לאורך האוקיינוס השקט שבין חופי אמריקה ליפן. היצור חי במים רדודים סביב המדף היבשתי של האזור ואולי יכל לצלול עד לעומק 200 מטר. על כמה מהקונכיות התגלו סימני נשיכה וקריעה שנוצרו ממוסזאוריים שצדו אותם, אולי בשל תפוצתם הנרחבת בתקופתם.

== בתרבות ==
יצור זה הופיע במשחק פארק היורה 3: בניית פארק.

==קישורים חיצוניים==

קטגוריה:בעלי חיים שתוארו ב-1884
קטגוריה:טקסונים שתוארו בידי קרל אלפרד פון ציטל
קטגוריה:אמוניטים
קטגוריה:רכיכות שחיו במזוזואיקון
אלגיניה

אלגיניה (שם מדעי: Elginia) הוא סוג זוחל גדול נכחד שחי בסוף הפרם לפני 252–254 מיליון שנה. הוא קרוי על שם האזור בו נמצא - אלגין שבמחוז מוריי, סקוטלנד ב-1893. מאובנים נוספים ממין אחר, Elginia wuyongae נמצאו בסין בשנת 2018.

== מאפיינים ==
יצור זה היה קרוב משפחתו של הסקוטוזאורוס לסדרת הפרוקולופונומורפה (Procolophonomorpha). הוא היה יצור גדול באורך 3 מטרים ועם רגליים באורך 60 ס"מ שהיה דומה מעט לצב או לאנקילוזאורוס קדום, אך לא היה קרוב אליהם. הוא היה בעל צוואר חסון שבקצהו ראש קטן מכוסה בקוצים ארוכים מהצדדים. ככל הנראה הם שימשו אך ורק לתצוגה וללחימה עם יריבים ולא להגנה. היו ליצור לסתות קטנות בעלות 12 זוגות שיניים.

האלגיניה חי באזורי מדבר חוליים, דבר הנלמד ממבנה האבנים שנמצאו באזור. אולי גופו הגדול וצורתו עזרו לו להתמודד עם יובש. בדומה לסקוטוזאורוס הוא היה אוכל צמחים בלבד, אשר חי בעולם מלא בסינאפסידים טורפים וצמחונים.

== בתרבות ==
זוחל זה הופיע במשחק פארק היורה 3: בניית פארק.

==קישורים חיצוניים==

קטגוריה:פרוקולופונומורפה
קטגוריה:בעלי חיים שחיו בפרם באירופה
פרוקולופונומורפה

שלד של [[סקוטוזאורוס]]
פרוקולופונומורפה (שם מדעי: Procolophonomorpha) היא סדרה של זוחלים נכחדים שהיו שונים מכל שאר הזוחלים והם חיו בין תקופת הפרם לסוף הטריאס, אז הם נכחדו. בני קבוצה זו תוארו בידי החוקר אלפרד רומר ב-1964, כשבעבר חלקם היו שייכים לקבוצה אנאפסידה שבוטלה. בעבר החשיבו את הצבים המודרניים לבני קבוצה זו, אך כיום מניחים שהצבים התפתחו מבני הקבוצה טסטודינטה, הקרובה לזאורופטריגיים הימיים.

יצורים אלה דמו במראם ללטאות מגושמות ורובם היו חסרי שריון. ככל הנראה הם היו אוכלי כל או צמחוניים. אחדים מהם היו גדולים מאוד כמו הסקוטוזאורוס והאלגיניה של סוף הפרם שהגיע לאורך 3 מטרים. לחלקם היו קוצים ארוכים סביב הצוואר והראש כדי להגן מפגיעות ואולי כדי להילחם על נקבות.

==מיון==
******סוג ללא מקור Australothyris
*קבוצה Hallucicrania
****על-משפחה Lanthanosuchoidea	
*****משפחה Acleistorhinidae
*****משפחה Bolosauridae - בה הבולוזאורוס
**קבוצה Procolophonia	
***קבוצה Pareiasauromorpha	
*****משפחה Nycteroleteridae
****על-משפחה Pareiasauroidea
*****משפחה Pareiasauridae
****על-משפחה Procolophonoidea	
*****משפחה Owenettidae
*****משפחה Procolophonidae

==קישורים חיצוניים==

*
חיים אברהם ישראל

הרב חיים אברהם ישראל (מכונה גם מהר"א ישראל) היה פוסק, שד"ר, ורב הקהילה היהודית באנקונה שבאיטליה. חיבר את הספרים אמרות טהורות ובית אברהם על ארבעה טורים ובית יוסף.

== ביוגרפיה ==
נולד בשנת ה'תס"ח בירושלים, ונדד לרודוס בצעירותו כשאביו, הרב משה ישראל מונה לרב הראשי בקהילה. הוא נישא בשנת ה'תצ"ג ונסע לקושטא להדפיס את ספרו של אביו, משאת משה. בשנת ה'תק"ד התמנה לרב בקנדיה. בשנת ה'תקי"ב נסע, כאחיו הרב אליהו ישראל למסע באירופה כשד"ר, וכשחזר התמנה לרב באלכסנדריה, ובה'תקכ"ו עבר לכהן בליוורנו, עד שמונה לרב העיר אנקונה שם כיהן בין השנים 1774–1785. החיד"א מזכיר אותו בספרו "שם הגדולים".

בנו, הרב משה, שימש כרב ומורה צדק באלכסנדריה.

==קישורים חיצוניים==
* 
* [http://www.hebrewbooks.org/8587 ספרו בית אברהם], ליוורנו תקמ"ו 1786 – באתר [https://web.archive.org/web/20130809024336/http://www.hebrewbooks.or/ היברו בוקס].
* [http://www.hebrewbooks.org/8447 ספרו אמרות טהורות], ליוורנו תקמ"ז 1787 – באתר [https://web.archive.org/web/20130809024336/http://www.hebrewbooks.or/ היברו בוקס].
* 

== הערות שוליים ==

2019 01
קטגוריה:אנשי היישוב הוותיק ילידי ארץ ישראל
קטגוריה:שד"רים
קטגוריה:יהדות איטליה
קטגוריה:יהדות אנקונה
קטגוריה:אלכסנדריה: רבנים
קטגוריה:ליבורנו: רבנים
קטגוריה:אנקונה: רבנים
קטגוריה:רבנים איטלקים
קטגוריה:רבנים יוונים
קטגוריה:פרשני הטור
קטגוריה:אנשי היישוב הוותיק ילידי ארץ ישראל במאה ה-18
קטגוריה:איטלקים שנולדו ב-1708
קטגוריה:נפטרים ב-1780
אטופוסיד

אטופוסיד (לועזית: Etoposide, מוכרת גם בשם Etopophos וגם בקיצור VP16) היא תרופה כימותרפית המשמשת לטיפול במספר סוגים של סרטן, ביניהם סרטן האשכים, סרטן הריאה, לימפומה, לוקמיה, נוירובלסטומה וסרטן השחלה. התרופה ניתנת במתן פומי או ורידי.

תופעות לוואי שכיחות כוללות ירידה בספירת דם, הקאות, איבוד תיאבון, שלשולים, נשירת שיער וכן חום. תופעות לוואי אחרות כוללות תגובה אלרגית וירידה בלחץ הדם (בייחוד במתן מהיר). שימוש בתרופה במהלך ההיריון ייפגע ככל הנראה בעובר. אטופוסיד היא ממשפחת מעכבי טופואיזומראז.

החומר סונתז לראשונה בשנת 1966 ואושר לשימוש לטיפול בסרטן על ידי ה-FDA בשנת 1983. מחקרים כבר משנות ה-80 הראו כי אטופוסיד משפיע על פעילותו של טופואיזומראז II מה שמוביל לשברים ב-DNA שמשפיעים על מטבוליזם התא. התרופה נמצאת ברשימת התרופות החיוניות של ארגון הבריאות העולמי.

== התוויות רפואיות ==
אטופוסיד משמשת לטיפול במספר רב של סוגי סרטן. ביניהם סרקומת קפושי, סרקומה על שם יואינג, סרטן ריאה, אשכים, לימפומה, לוקמיה וגליובלסטומה מולטיפורמה. בדרך כלל היא ניתנת בשילוב עם תרופות אחרות (כמו בלאומיצין, במקרה של סרטן האשכים) וגם כחלק של פרוטוקול ICE. לעיתים התרופה משמשת כהכנה להשתלת מח עצם או תאי גזע.

=== מתן ===
במתן תוך-ורידי התרופה ניתנת במשך לפחות חצי שעה כדי למנוע ירידת לחץ דם משמעותית.

==תופעות לוואי==
===שכיחות===
*תגובות מקומיות במקום המתן (במידה וניתן בוריד פריפרי)
*ירידה בלחץ הדם
*נשירת שיער
*עצירות או שלשולים
*טעם מתכתי בפה
*דיכוי מח עצם שמוביל לירידה בספירת הדם הלבנה ועלייה בסיכון לזיהומים, ירידה בספירת הדם האדומה שמובילה לאנמיה וכן ירידה בספירת הטסיות המגבירה את הסיכוי לדימומים ושכיחותן של המטומות

===שכיחות פחות===
*בחילות והקאות
*תגובה אלרגית
*פריחה
*חום, בדרך כלל מתרחש מיד לאחד מתן תוך-ורידי של התרופה, ולא כתוצאה מזיהום
*פצעים בפה
*לוקמיה מיאלואידית חריפה (שבעצמה אחת מההתוויות למתן התרופה)

==קישורים חיצוניים==

*
*

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:תרופות לטיפול בגידולים
God's Plan

God's Plan (בעברית: תוכניתו של אלוהים) הוא סינגל של הזמר והראפר הקנדי דרייק, אשר יצא לאור בתאריך 19 בינואר 2018, על ידי חברת התקליטים יאנג מאני. השיר נכתב על ידי דרייק והופק על ידי שלושה מפיקים מוזיקליים.

השיר הוא מתוך המיני אלבום השני של הזמר הקנדי Scary Hours וגם מתוך אלבום האולפן החמישי שלו Scorpion.

== ניתוח מוזיקלי וביקורת ==
מבחינה מוזיקלית, השיר מתואר כשיר פופ, ומילותיו מתכוונות על תהילה וגורל. השיר קיבל שבחים מצד מבקרי המוזיקה אשר טענו שזהו אחד השירים הטובים ביותר של הזמר. מבחינה מסחרית, הסינגל הפך להיות הסינגל ה-29 בהיסטוריה אשר הפך להיות במקום הראשון במצעד הוט 100, אשר הופך את דרייק לטפסן המצעדים הרביעי שעושה את זה.

השיר טיפס במצעדים בארבע עשרה מדינות, כולל בריטניה, וקנדה, והרוויח בטופ 10 בתשע מדינות נוספות. השיר שבר שיא בכך שהושמע הכי הרבה פעמים באתר הסטרימינג ספוטיפיי, ובאפליקציה של אפל אפל מיוזיק. שיא זה נשבר בהמשך על ידי "" של אריאנה גרנדה.

== וידאו קליפ ==
לסינגל זה יצא וידאו קליפ אשר בוים על ידי קרנה אבנס, והועלה בערוץ היוטיוב של הזמר בתאריך 16 בפברואר 2018. בווידאו רואים את דרייק תורם קרוב למיליון דולר לאנשים בפלורידה. דרייק קיבל לווידאו קליפ הזה חמש מועמדויות בטקס ווידאו קליפים של MTV של אותו השנה, כולל וידאו של השנה ושלוש מועמדויות בטקס פרסי גראמי, בתקליט השנה, שיר השנה, והשיר הראפ הטוב ביותר. הוא נחשב לאחד מהווידאו קליפים היקרים ביותר בכל הזמנים.

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!ארצות הברית (RIAA)<ref></ref>
|פלטינה 16×
|16,000,000
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי דרייק
קטגוריה:שירים באנגלית
קטגוריה:שירים על אלוהים
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בפורטוגל
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד קנדה הוט 100
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:שירי יהלום בארצות הברית
קטגוריה:שירי יהלום בברזיל
קטגוריה:שירי יהלום בצרפת
קטגוריה:שירי יהלום בקנדה
בית עישון

בית העישון של רייטמן, קמפ ספרינגס, [[קנטקי]]
בית עישון או ביתן עישון הוא מבנה המשמש לעישון של בשר או דגים בכמויות גדולות. בתי עישון עשויים לשמש גם כמקום האחסון של המוצר המוגמר, לפעמים למשך שנה או יותר.

== היסטוריה ==
בתי עישון מסורתיים שימשו גם כמתקן לעישון בשר וגם לאחסון הבשר, לעיתים קרובות עבור קהילות או מספר רב של אנשים. תהליך העישון היה שיטה נפוצה לשימור מזון, בעיקר בשר ודגים. בתי עישון בארצות בעלות אקלים קר איפשרו עישון בשיטה של "עישון קר". שיטת שימור נפוצה נוספת הייתה המלחה של הבשר או הדגים.
עם תחילת העונה הקרה היו בעלי החיים המיועדים לשימור (על פי רוב חזירים) נטבחים ומבותרים לחלקים אשר נתלו על אנקולים או הונחו על מדפים בבית העישון, שם עברו את תהליך השימור. במהלך הקיץ נצרכו המוצרים המוגמרים והביתן היה מתרוקן.

== עיצוב ==
באופן מסורתי, בית עישון הוא ביתן חיצוני סגור, בדרך כלל עם פתח כניסה אחד וללא חלונות. גג המבנה בדרך כלל משופע: חרוט, גמלוני או בצורת פירמידה. בנוסף, מכיל בית העישון בור ברצפתו או מעין אח בקיר לבערת העץ ויצירת העשן.
בתי עישון קהילתיים ומסחריים גדולים יותר מבתי עישון המהווים חלק מנחלה פרטית.

מכיוון שבשר משומר הוא מוצר רב ערך הדורש השקעה הן בחומר הגלם והן בתהליך, חלק חשוב בעיצוב של בתי עישון הוא מניעת גישה פנימה לבעלי חיים ולגנבים.

== ראו גם ==
* מעשנה

== גלריית תמונות ==
<gallery>
Picswiss BE-91-01 Freilichtmuseum Ballenberg-.jpg|נתחי בשר ונקניקים תלויים בבית עישון בשווייץ
Industrial smokehouse in Poland.jpg|בית עישון תעשייתי בפולין
BH SmokeHouse.jpg|בית עישון בחוות Boone Hall, דרום קרוליינה
Fjordling Smokehouse - geograph.org.uk - 206866.jpg|בית עישון באזור סולסברי
Walraversijde55.jpg|בית עישון לדגים מהמאה ה-15 (משוחזר), בלגיה

</gallery>

==קישורים חיצוניים==

קטגוריה:ערכים שבהם תבנית בריטניקה אינה מתאימה
עישון
קטגוריה:שימור מזון
יצחק לבני (ציגל)

יצחק יונה לבני (20 במרץ 1890 – 11 בינואר 1966) איש העלייה השנייה, איש חינוך בתקופת היישוב, חבר אספת הנבחרים הראשונה, העורך הלשוני הראשון של "קול ישראל".

==ביוגרפיה==
לבני נולד באוסטרופול לשלמה ציגל, שהיה חזן ומנצח מקהלות, ולגיטל לבית סופר. הוא למד בחדר ובישיבה בוולוצ'יסק, מז'יבוז' וסטרוקונסטנטינוב. בשנת 1907 החל לעבוד כמורה בחדר מתוקן בסטרוקונסטנטינוב ובמקביל היה פעיל ציוני. בשנת 1911 נישא לשלומית לבית בלומברג, והם עלו יחד לארץ ישראל באותה שנה והתיישבו ביישובי יהודה. לבני עבד בחקלאות ובשמירה, היה פעיל בוועד הפועלים ברחובות ונודע כמורה המשוטט, שכן לאחר שעות העבודה לימד את הפועלים עברית ברוחמה, רחובות, גדרה ויישובי הסביבה, בהתנדבות. בשנת 1917 נעצר על ידי השלטונות העות'מאניים והוגלה לדמשק. על קורותיו באותן שנים כתב בספרו "במאסר ובגולה" שיצא לאור בתחילת 1919. לאחר שחרורו מהמאסר התגורר בטבריה והיה מזכיר הפועל הצעיר בגליל. במסגרת זאת דחף להקמת קואפרטיב הדייג הראשון בכנרת. בשנת 1920 הוא נבחר לחבר אספת הנבחרים הראשונה. בשנת 1920 עבר לירושלים בה היה מזכיר ועדת התרבות של ההסתדרות במשך שמונה שנים, ומורה בגימנסיה העברית רחביה במשך שמונה שנים. בשנת 1921 היה נציג הפועלים בוועדת הסיוע לעולים החדשים בעיר. 

במהלך השנים תרגם שירים רבים מרוסית וכן חיבר פזמונים שהיו נפוצים ביישוב העברי, בהם "מכורתי, נוף מולדתי". תרגם שירים רבים לעברית. לאחר מותו יצא לאור ספר שיריו.

משנת 1937 העביר פינת לשון קבועה בקול ירושלים. בשנת 1946 נתמנה ליועץ לשוני לקול ירושלים. בשנות ה-50 השתתף לבני בוויכוחים שונים בענייני השפה העברית ובעקבות זאת נוצרה מתיחות בינו לבין היועץ הלשוני של קול ישראל, ד"ר ברוך הראל. על הופעתו בתוכנית רדיו נכתב: "יצחק לבני, המתלקח כולו בשעה שהוא מסביר קושיה בדקדוק, ומצליח להזריק עניין אף לבעיות לשוניות יבשות. לעיתים רחוקות פוגש אתה ב"קול ישראל" אישיות רדיופונית כאותו מדקדק נלהב". השתתף בעשרות תשדירים של "עברית לעם" ואחרים. 

לבני לימד בירושלים קורס באוניברסיטה העממית ובסמינריונים לשיפור הלשון.

בשנות ה-60 עבר ללמד בסמינר המורים בנהלל ובסמינר הקיבוצים והתגורר בקריית טבעון. מכיוון שלא צבר עשר שנות ותק ממקום אחד, לא צבר מספיק ותק לפנסיה ועל כן המשיך לעבוד עד חודשיו האחרונים. הוא חלה בסרטן ונפטר במרכז רפואי העמק בינואר 1966. הותיר אחריו בן ושלוש בנות.

==מורשתו==
לבני נאבק על דיוקים שונים בשפה העברית. למשל, הרבה לחנך ולדרוש שבניין הופעל יבוטא בשורוק, ולא בחולם. כן דרש ש"החלפה" היא אך ורק לטובה, בעוד "המרה" היא תמיד לרעה. לבני גם דרש לשוב למבטא העברי המקורי הכולל בתוכו את כל צלילי האותיות וסירב להשלים עם ויתור בעניין זה.

==לקריאה נוספת==
* הרדיפות בגלל חשד ריגול, מזכרונות י. ציגל [לבני], תרע"ח (1917–1918). בתוך: אברהם יערי, זכרונות ארץ ישראל, כרך שני, פרק קב, עמ' 1091–1104.

==קישורים חיצוניים==
* [https://www.zemereshet.co.il/artist.asp?id=16 יצחק יונה לבני (ציגל)] באתר זמרשת.
*
*
*

==הערות שוליים==

קטגוריה:בלשנים ולשונאים ישראלים
קטגוריה:אנשי העלייה השנייה
קטגוריה:אנשי חינוך ביישוב
קטגוריה:חברי אספת הנבחרים הראשונה
קטגוריה:סגל הגימנסיה העברית רחביה
קטגוריה:יהודים שהוגלו לדמשק במלחמת העולם הראשונה
קטגוריה:ישראלים שנולדו ב-1890
קטגוריה:ישראלים שנפטרו ב-1966
Friend of a Friend

Friend of a Friend (בעברית: חברה של חבר) הוא שיר באנגלית שנכתב והולחן על ידי יאן סטיינסדופר, אלברט צ'רני, מיקולאי טריבולץ' ובוצע על ידי להקת לייק מלאווי. השיר ייצג את צ'כיה באירוויזיון 2019 בתל אביב, ישראל, לאחר שזכה במקום הראשון בתחרות הגמר הלאומי הצ'כית ESCZ.

==קישורים חיצוניים==

== הערות שוליים ==

קטגוריה:שירי אירוויזיון 2019
קטגוריה:שירי צ'כיה באירוויזיון
קרחון דרמה

רכס סנטינל קרחון דרמה נמצא בקצה הימני התחתון של הרביע השלישי מימין, בשורה השנייה מלמטה של רביעי המפה]]
קרחון דרמה (באנגלית: Drama Glacier; בבולגרית: ледник Драма) הוא קרחון בצידו המזרחי של דרום רכס סנטינל, בהרי אלזוורת' שבאנטארקטיקה. 

הקרחון ממוקם צפונית לקרחון קארי, וקרחון גאבארה, וצפונית מזרחית להר לאנדולט ולדרומו של קרחון ראזבוינה. 

הקרחון זורם לכיוון צפון מזרח ונשפך אל זרם הקרח ראטפורד, צפונית מזרחית לפסגת לונג. 

אורכו של הקרחון 10 קילומטרים ורוחבו של הקרחון 1.5 קילומטרים.

== היסטוריה ==
=== גילוי הקרחון ===

הקרחון מופה לראשונה על ידי הסקר הגאולוגי של ארצות הברית בשנת 1961, ומופה בשנית בשנת 1988. 

=== מקור השם ===

הקרחון נקרא על שם היישוב דרמה (Драма) שבדרום מזרח בולגריה. השם אומץ רשמית ב-6 בדצמבר 2010.

==לקריאה נוספת==

* [http://apcbg.org/gazet-bg.pdf הגאזט האנטארקטי של בולגריה] 

== קישורים חיצוניים ==

* [https://data.aad.gov.au/aadc/gaz/display_name.cfm?gaz_id=137163 קרחון דרמה] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=18806&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון דרמה] באתר הגאזט האנטארקטי המשווה SCAR

==הערות שוליים==

דרמה
דרמה